**OSNOVNA ŠKOLA IVANA MEŠTROVIĆA**

**ZAGREB, Martina Pušteka 1**

**Tel. / fax : 01/ 3881 562**

**OBAVIJEST RODITELJIMA O PROGRAMU PRODUŽENOG BORAVKA**

**Jedinstveni mjesečni iznos sudjelovanja roditelja učenika u cijeni programa produženog boravka iznosi 26,54 eura.** Iznos sudjelovanja roditelja u cijeni programa **plaća se za 10 mjeseci (rujan - lipanj)**, neovisno o tome je li učenik tijekom pojedinog mjeseca sve dane sudjelovao u programu ili je zbog bolesti, samoizolacije ili trajanja zimskog ili proljetnog odmora učenika izostao i može se umanjiti samo ako roditelji ostvaruju olakšice u plaćanju utvrđene ovim programom.

**PRAVO NA OLAKŠICE imaju roditelji učenika s prebivalištem na području Grada Zagreba i to :**

1. **dijete osobe s invaliditetom ( 100 % i 90 % ) –** oslobađa se obveze sudjelovanja u cijeni programa
2. **dijete osobe s invaliditetom ( od 80 % do 60 % ) –** plaća 50 % od iznosa sudjelovanja u cijeni programa
3. **dijete osobe s invaliditetom ( 50 % i manje )** – plaća 75 % od iznosa sudjelovanja u cijeni programa
4. **treće i svako daljnje dijete iste obitelji u produženom boravku –** ne plaća smještaj
5. **drugo dijete iste obitelji u produženom boravku –** plaća 75 % od jedinstvenog iznosa, odnosno 19,91 eur
6. **dijete samohranog roditelja –** plaća 75 % od jedinstvenog iznosa, odnosno 19,91 eur
7. dijete čija se obitelj koristi **pravom na zajamčenu minimalnu naknadu u sustavu socijalne skrbi oslobađa se obveze sudjelovanja u cijeni programa**

Gradski ured za obrazovanje, sport i mlade utvrđuje pravo na oslobađanje, odnosno smanjivanje obveze sudjelovanja roditelja u cijeni programa za posebne slučajeve izvan utvrđenog sustava olakšica, a na osnovi obrazloženog zahtjeva škole u suradnji s centrima za socijalnu skrb, zdravstvenim i drugim nadležnim ustanovama.

**DOKUMENTACIJA ZA OSTVARIVANJE PRAVA NA OLAKŠICE:**

1. **dokaz o samohranosti roditelja –** rodni list, smrtni list za preminulog roditelja/staratelja ili potvrdu o nestanku drugog roditelja/staratelja ili rješenje Centra za socijalnu skrb o privremenom uzdržavanju djeteta
2. **dokaz o statusu osobe s invaliditetom i postotku invalidnosti ( HRVI i ostale osobe s invaliditetom ) -** rješenje o statusu invalida Domovinskog rata, odnosno rješenje osobe s invaliditetom i postotku invalidnosti
3. **dokazi o pravu na zajamčenu minimalnu naknadu –** rješenje centra za socijalnu skrb o pravu na zajamčenu minimalnu naknadu